Den Vest-Sjællandske Avis, 1838-10-09
Rusland. Fra Odessa berettes, at General ved Cavalleriet Roth, som er bestemt til at overtage Commanden over den Transkankasiske og Tscherkassiske Armee, allerede er afgaaet til sin Bestemmelse. Man bemærker overalt overordentlige Tilberedelser til det næste Felt og imod Tscherkasserne, overalt høres Russernes Raab om Hovn, og det lader til, at Regjeringen fornemmelig derved er bleven tilskyndet til at opbyde Alt for at tugte Tscherkasserne for deres grusomme Fremgangsmaade den 11te og 12te Mai imod de ved deres Kyst strandede Russiske Skibe og deres Mandskab. De Anstrengelser, Rusland giør, ere virkeligt frygtelige i den Grad, at man ikke undlader at bringe videre Planer fra Ruslands Side i Forbindelse dermed, ellers vel Underrettede forsikkre, at disse Demonstrationer ikke alene ere rettede imod Tscherkassien, men ogsaa og maaskee især mod Englands Stilling i Persien. Ogsaa imellem de Russiske Tropper i hele Syden hersker stor Bevægelse. – Fra Danzig skrives den 24de Septbr., at stedse flere Fængslinger finde Sted i Russisk Litthauen, og de Arresterede bevogtes meget strengt i to store Klostre i Wilna. Præsident for Undersøgelses-Commissionen er Fyrst Trubetzkoy. - Det Franske Blad Messager meddeler en af Ministeren for den offentlige Underviisning, Grev Uwaroff, udstedt Befaling, hvis Hensigt er at udbrede det Russiske Sprog i Litthauen og de andre forhenværende Polske Provindser, som ere indlemmede i Rusland. Deri befales Oprettelsen af en Anstalt udelukkende til Underviisning i det Russiske Sprog for unge adelige Polske Fruentimmer i Bialystok; ligeledes skal i Wilna, Witepsk, Polosk, Minsk og Grodno oprettes et tilstrækkeligt Antal Pensionsanstalter for Polske Piger og Drenge, hvori ligeledes Underviisning i det Russiske Sprog, gjøres til den strengeste Pligt og skal finde Sted hver Dag med Undtagelse af Søn- og Helligdage. For Podolien, Volhynien og Ukraine skulle lignende Anstalter oprettes i Kiew, Jytomir, Kaminiez-Podolsk og andre Steder. Det har gjort stor Opsigt i Petersborg, at Keiseren i en Dagsbefaling fra Teplitz har givet Gouverneuren i Lille-Rusland, Grev Woronzoff. Tilladelse til paa ubestemt Tid at reise udenlands. Woronzoff har i alle de Provindser, i hvilke han har været ansat, stræbt efter at befordre Civilisationen; ved sin Gavmildhed er han elsket vidt og bredt og nyder ved sin Rigdom og sin høie Stilling en betydelig Anseelse imellem den høie Adel. – J en anden Beretning fra Odessa af 10de Septbr. hedder det, at det hele sydlige Rusland antager et krigersk Udseende; fra det Jndre af Landet indtræffe daglig nye Troppe transporter, medens fra alle Egne i det Sorte Hav Krigskibe ankomme deels til Odessa deels til Sebastopol. Over 30 større og mindre Krigsfartøier ere i seilfærdig Stand og beredte til paa første Vink at optage 15000 Mand Landingstropper og at bringe dem til hvilken Egn det skal være. Denne Artikel beklager, at Porten i den sidste Tid ikke sætter saamegen Tillid til Ruslands Hjælp og Venskab, som den burde; Porten maa see til, at den ikke, hvis derskulde indtræffe en Strid imellem de Europæiske Magters Jnteresser, bliver knust ved et Sammenstød af modsatte Kræfter, og at den ikke, dersom Forholdene i Orienten, som det lader til, antage en ny Skikkelse, kommer til Skade ved at ombytte sine hidtilværende Venner. Ligeledes omtales Ruslands gode Hensigter, ikke alene med Tyrkiet, men med Europa overhovedet. Man seer heraf tydeligt den Misfornøielse, som Portens sidste Politik foraarsager Rusland. Lignende Efterretninger meddeles fra Jassy af 15de Septbr. - Fra Berlin meldes den 3die Octbr., at man i nogle Dage hører forskjellige Rygter om Uroligheder, som skulle være forefaldne i Rusland paa flere Steder; man taler ogsaa om Opdagelsen af en Sammensværgelse, som skal staae i Forbindelse med Fængslingerne i Warschau og Wilna. Det er bekjendt, at en stor Deel af Russerne med Mishag seer det Fortrin, der skienkes Fremmede og navnligen Tydskere. - Fra Frankfurt forsikkres under 2den Octbr., at det ikke er sandt, at den Polske Dragt er bleven forbudet eller at den Russiske Dragt skal indføres i Polen.